Madison Keys – Sorana Cîrstea îi aduce româncei un nou adversar dificil, după ce în turul trei aceasta a trecut de cehoaica Marketa Vondrousova. Târgovișteanca nu este favorită, dar același lucru era valabil și în turul precedent.
În turul precedent, Sorana Cîrstea (32 WTA) s-a impus cu 2-0 (7-6, 6-3) în meciul cu Marketa Vondrousova. Deși era cotată cu șansa a doua în meciul contra numărului șase din clasamentul WTA, Sorana a făcut o partidă fantastică. În turul secund, Cîrstea a învins-o pe Brenda Fruhvirtova cu 7-5, 6-0.
În optimi, românca va avea parte de un nou meci foarte tare, contra americancei Madison Keys. Clasată pe locul 16 în ierarhia globală, Keys a eliminat-o în turul anterior pe brazilianca Beatriz Haddad Maia.
A fost 2-1 pentru americancă, după un meci foarte lung. S-a jucat timp de două ore și 31 de minute pe zgura de la Roma La final, Keys s-a impus cu 6-4, 4-6, 6-3. Meciul Soranei Cîrstea a durat doar o oră și 39 de minute, astfel că românca ar putea fi mai proaspătă la partida din optimi.
Meciul dintre Madison Keys și Sorana Cîrstea va fi televizat în România pe canalul Digisport 2. Partida va începe de la ora 12:00 și va putea fi urmărită și pe FANATIK.ro în format LIVE VIDEO.
Tot în optimile competiției din Italia s-a calificat și Irina Begu, cea care va da piept în această fază a competiției cu o altă americancă. Este vorba despre Danielle Collins, locul 15 în clasamentul WTA.
Dacă se califică în faza sferturilor de finală ale competiției, Sorana Cîrstea ar putea da peste liderul mondial, Iga Swiatek. Campioana de la Madrid joacă tot astăzi, după ora 16:00, contra nemțoaicei Angelique Kerber.
Swiatek este favorită clară la calificare în meciul cu sportiva ajunsă la 36 de ani. Kerber a absentat peste un an de pe teren, dupa ce a devenit mamă. Ea s-a întors în circuit la finalul lui 2023.
Casele de pariuri consideră că Madison Keys este favorită în meciul cu Sorana. Cota pe “1 solist“ este 1,62. Un succes al româncei este cotat cu 2,32 de către bookmakeri.
Pariorii care cred într-un meci lung, pot miza pe varianta de “peste 2,5 seturi“, cotată cu un excelent 2,40. “Sub 2,5 seturi“ este un pronostic care aduce o cotă de 1,56.
Deși în ierarhia WTA stă mai prost decât americanca, Sorana Cîrstea are palmares pozitiv în confruntările directe cu Madison Keys. Cele două s-au înfruntat pentru prima oară în 2019, pe zgura de la Madrid. Românca s-a impus atunci cu 2-1 la seturi.
Anul trecut, Keys s-a retras la 1-0 pentru Sorana, pe suprafața hard de la Indian Wells. Meciul s-a disputat în turul secund al turneului din SUA. Și atunci, Keys are considerată favorită.